लॉकडाउन में देश के कोने-कोने में फंसे लोगों को उनके निवास तक पहुंचाने के लिए सबसे पहले क्वारंटाइन प्रक्रिया से गुजरना पड़ता है। ऐसे में मणिपुर के नागा गांव (Naga village) ने बांस की झोपड़ी का क्वारंटाइन सेंटर बनाया है। यानी इस गांव में दूसरे राज्य से आने वाले लोगों को यहां पर ठहरना पडे़गा। तुंगजॉय ग्राम परिषद ने (Tungjoy Village Council) 80 केंद्र बनाए हैं। बता दें कि नागालैंड की सीमा से सटे सेनापति जिले के पांवटा उपमंडल में पोमई (जनजाति) नागा गांव मणिपुर की राजधानी इंफाल से लगभग 110 किलोमीटर उत्तर में है।